રાષ્ટ્રીય શાળામાં દર બુધવારે સાંજે ૬.૩૦ થી ૭.૩૦ સુધી બુધસભા યોજાય છે. તેમાં સાહિત્યકારો કવિતા, વાર્તા કે અભ્યાસ લેખ વાંચે છે. દર મહિનાના પ્રથમ રવિવારે સવારે ૯.૦૦થી ૧૧.૦૦ પુસ્તકની પરબ યોજાય છે. તેમાં લોકો પોતાને મનગમતા પુસ્તકો વિના મૂલ્યે લઈ જઈ શકે છે. અને વણજોઈતા અથવા વાંચી લીધેલા પુસ્તકો જમા કરાવી શકે છે. રાજયમાં ઘણાય શહેરોમાં પુસ્તકની પરબ યોજાય છે. પરંતુ સૌથી વધુ પ્રતિસાદ રાજકોટમાં મળે છે.